  Наталья Тетерина Ижкарысь Шор площадьын йӧ городокез но валтӥсь Выль ар кызэз 27-тӥ толсуре сӥё-дано усьтозы. Празднике пыриськисьёсты интерактивной театр шоу вите, ивортӥзы журналистъёслы Удмуртиысь тӧролэн но кивалтэтлэн администрацизылэн кивалтӥсез Сергей Смирнов но Ижкарлэн тӧроез Олег Бекмеметьев. Йӧ городоклэн темаез театр искусство  луоз. Валтӥсь сцена дорысь площадкаын выжыкыл персонажъёслэн кабъёссы кылдозы: Щелкунчик, Жар-птица, Руслан но Людмила. Озьы ик изись чеберайлэсь дворецсэ, лабиринт пуктозы Сергей Смирнов, Удмуртиысь тӧролэн но кивалтэтлэн администрацизылэн кивалтӥсезЙӧ городокез кылдытон борды матысь дыре кутскозы. Дэри ёросысь Пыӵанка тыметысь йӧ ваизы ни. Лэсьтӥськонэз «Ангелы и архангелы» но «Удмуртский лёд» фестивальёсы пыриськись суредасьёслы оскизы. Сергей Смирнов верамъя, кылем арен ӵошатыса, йӧ городоке пырон туэ дунтэк луоз. 25-тӥ толсурлы Шор площадьысь кенертэмез кӧнялы луэ пичигес кельтозы. Карын улӥсьёслы но шоркарлэн куноосызлы Шор площадьысен Иж тымет дорозь гань-гань ветлыны луонлык сётозы Сергей Смирнов, Удмуртиысь тӧролэн но кивалтэтлэн администрацизылэн кивалтӥсезКивалтӥсь озьы ик пусйиз, кышкыттэмлыкъя куронъёсын валче, тупатъян зона котыртэмын луоз. Кенерлэсь вылтуссэ, билбордъёсты, карысь дугдылонниосты но Шор площадез сямен ик, Выль ар шӧмын быдэстозы. Фирменной стиль – праздник мылкыд кылдытонын одӥгез валтӥсез люкетэз Олег Бекмеметьев, Ижкарлэн тӧроезКарын улӥсьёсты но куноосты таяз арын трос кузьымъёс возьмало. Ужрадъёс сярысь рос-прос  тодыны луэ. Со сяна, 19-тӥ толсурысен 8-тӥ толшорозь Удмуртиысь вань театръёсын секыт улон югдуре шедем пиналъёслы ӟечлэсьтон возьматонъёс ортчозы. 21-тӥ толсуре элькунысь таланто пиналъёс Операя но балетъя кун театре Выль ар ужрадэ люкаськозы. Ижкарысь Киров нимо паркын 400 метръем каток усьтозы но пӧртэм ужрадъёс радъялозы. Чаклам арлыд: 0+ Тегъёс: Лулчеберет Ижкар Удмуртия праздникъёс Выльар ОлегБекмеметьев СергейСмирнов  